**Clewbukten** (irsk: *Cuan Mó*, «Store havn») er en naturlig havbukt i grevskapet Mayo i Irland. Den ligger på den vestlige kysten av Atlanterhavet ved øya Irland. Den inneholder Irlands beste eksempel på sunkne bergrygger som dannet små øyer i bukten. Ifølge tradisjonen er det en øy for hver dag i året i bukten, dette er en overdrivelse selv om det er mange øyer og skjær der. Et engelsk begrep for dette er *drumlin*, fra det irske ordet *droimnín* («liten rygg/kamme»), en lang, smal, hvalformet høyde av grus, stein og leireavfall, dannet av bevegelsen til en isbre.

Beskrivelse
-----------

Lokalisering av Clewbukten på øya Irland
Bukten har utsyn fra Croagh Patrick i sør og fjellkjeden Nephin Beg i nordlige Mayo. Øya Clare Island vokter inngangen til bukten. Fra den sørvestlige delen av bukten østover er Louisburgh, Lecanvey, Murrisk og Westport; nord for Westport ligger Newport, og vestover derfra ligger Mulranny, inngangsporten til Achill. Fra sørsiden av bukten, mellom Clare Island og øya Achill, kan Bills Rocks bli sett.

Av bebyggelse i området kan nevnes fra sørvest Louisburgh, Lecanvey, Murrisk og Westport, nord for Westport ligger Newport og vest for Newport på nordsiden av bukten Mulranny. I Clewbukten ligger den lille øya Dorinish som er kjent fordi den ble kjøpt av John Lennon i 1967. Etter Lennons død ble øya solgt av Yoko Ono.

Historie
--------

Bukten var i gammel tid kjent på irsk som *Cuan Mod[h]* eller *Cuan Mó*. *Placenames Database of Ireland* oversetter det til «Store havn». Irske legender har knyttet bukten til Fir Bolg, den fjerde opphavlige befolkning på øya Irland.

Et annet gammelt navn er *Cuan Umaill* («havnen i Umhaill»), som ble gjengitt på engelsk som «Bay of the Owly», og deretter «Bay of the Owles». De engelske navnene Bay of Borace, Horrus, Baragh og Boruce er alle registrert, alle referanser til baroniet Burrishoole (*Buiríos Umhaill*). Navnet Clew Bay, av usikker opprinnelse, dukker først opp på et kart fra 1714; det kan være avledet fra *cliath*, et hinder eller et gjerde.

Clew Bay var fokus for O'Malley-familiens besittelser i middelalderen, og er særlig knyttet til Grace O'Malley (eller Granuale). Hun er kjent som «piratdronningen» som befalte en flåte av skip og vedlikeholdt flere borger, blant annet på Clare Island, Achill og Rockfleet.

Inishgort-fyrtårnet
-------------------

Inishgort-fyrtårnet står på øya Inishgort, 5 km fra Murrisk.

Bilder
------

* Old Head Wood Nature Reserve (sørlige enden av Clewbukten)Old Head Wood Nature Reserve (sørlige enden av Clewbukten)
* Clewbukten sett fra toppen av Croagh Patrick.Clewbukten sett fra toppen av Croagh Patrick.
* Stranden ved klosteret i MurriskStranden ved klosteret i Murrisk
* Solnedgang over Bills RocksSolnedgang over Bills Rocks

Referanser
----------

1. 1 2 3  «Cuan Mó / Clew Bay», *Placenames Database of Ireland*
2. ↑   Garg, Anu: «drumlin», *A.Word.A.Day*
3. ↑  «drumlin (n.)», *Online Etymology Dictionary*
4. ↑   Abrams, Philip; McCulloch, Andrew (August 1976): *Communes, Sociology and Society*. Cambridge University Press. s. 38
5. ↑  Whyte, Barry J. (2010): «John Lennon's Irish island - Beatles legend was ready to retire to Co Mayo», *Irish Central*. Oppdatert 2022
6. ↑  Dunraven, Edwin (15. april 1877): «Notes on Irish Architecture: II», *Gge Bell*
7. ↑  O'Rahilly, Thomas Francis (15. april 1946): «Early Irish History and Mythology», Dublin Institute for Advanced Studies
8. ↑  «Grace O'Malley the Pirate Queen, History in Co. Mayo», *Mayo-ireland.ie*
9. ↑  «Inishgort Lighthouse», *Commissioners of Irish Light*

Eksterne lenker
---------------

* (en) Clew Bay – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** GeoNames
 |